Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 220

3. A vizsga értékelése A beszédgyakorlatok vizsga értékelésének általános szempontjai Csoportos gyakorlatsor: – gyakorlatok, illetve játékok ismerete, – a gyakorlatok végrehajtásának pontossága, – koncentráció, – együttműködés. A vizsgabizottság nem értékelheti a beszédállapotot. Egyéni hangsúly- és hanglejtés-gyakorlat (blattolás): – a szöveg tagolása, – a hangsúlyszabályok alkalmazása, – a hanglejtésszabályok alkalmazása, – a lényeg kiemelése, – érdekesség. A MOZGÁSGYAKORLATOK TANTÁRGY CÉLJA, FELADATA, SZAKMAI KÖVETELMÉNYEI A tantárgy célja – a tanuló felkészítése a csoportos dráma- vagy színjáték-foglalkozásokon történő részvételre; – az alapvető technikai elemek, a bemelegítés részeinek és folyamatának elsajátíttatása és elméleti megismertetése; – a próbaállapot elérése csoportkohéziós, speciális mozgásos feladatok, illetve a koncentrációt és a kondíciót fejlesztő gyakorlatok révén; 2006/62/II. szám – az esetleges sérülésektől, az ütközéstől, eséstől, az érintéstől való félelem, illetve tartózkodás kialakulásának megelőzése, elkerülése vagy feloldása a mozgás eszközeivel. Követelmények az alapfok évfolyamainak elvégzése után A tanuló legyen képes – a mozgástréning gyakorlatainak koncentrált és pontos elvégzésére, – a megfelelő próbaállapot elérésére a tréning gyakorlatainak végrehajtása során, – általános bemelegítés megtervezésére és levezetésére. Ismerje – a bemelegítés menetének élettani hatásait, – a gyakorlatok egymásra épülésének logikai menetét, lehetőségeit, – a különböző gyakorlattípusok egymás mellé rendelésének főbb módozatait. Követelmények a tantárgyi program elvégzése után A tanuló legyen képes (az előbbieken kívül) egy adott színházi feladatnak megfelelő mozgástréning összeállítására, körültekintő levezetésére. Ismerje – a mozgástechnikai tréning fontosabb irányzatait, tréningstílusokat, – a mozgástechnika tréning szerepét a megfelelő próbaállapot elérésében. A MOZGÁSGYAKORLATOK TANTÁRGY VIZSGAKÖVETELMÉNYEI A MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes